b"\n_START_ARTICLE_\nSpletni forum\n_START_SECTION_\nZgodovina\n_START_PARAGRAPH_\nModerni forumi izvirajo iz \xe2\x80\x98oglasne deske\xe2\x80\x99. S tehnolo\xc5\xa1kega vidika pa so forumi spletne aplikacije za upravljanje uporabni\xc5\xa1ko generirane vsebine._NEWLINE_Zgodnje internetne forume bi lahko opisali kot spletno razli\xc4\x8dico elektronskega po\xc5\xa1tnega seznama ali novi\xc4\x8darske skupine, ki je omogo\xc4\x8dal ljudjem objavljanje sporo\xc4\x8dil ter komentiranje na druga sporo\xc4\x8dila. Kasnej\xc5\xa1i razvoj je posnemal razli\xc4\x8dne novi\xc4\x8darske skupine ali posamezne sezname, ki je zagotavljal ve\xc4\x8d kot en forum na dolo\xc4\x8deno temo._NEWLINE_Forumi opravljajo funkcijo podobno kot dial-up sistemi za oglasne deske ter Usenet omre\xc5\xbeja, ki so bila prvi\xc4\x8d ustvarjena v letu 1970. Zgodnji spletni forumi datirajo v leto 1994, z WIT projekt iz W3 konzorcija, in do tega \xc4\x8dasa je bilo ustvarjenih veliko alternativ._NEWLINE_Programski paketi forumov so pogosto dostopni na internetu. Le ti so dostopni v razli\xc4\x8dnih programskih jezikih, kot so PHP (skriptni jezik, ki je \xc5\xa1e posebej primeren za razvoj spleta in je lahko vgrajen v HTML), Perl (skriptni jezik), Java (programski jezik, ki ga razvije Sun Microsystems) in ASP (okraj\xc5\xa1ava za 'Active Server Pages'- 'dejaven stre\xc5\xbenik strani'). Konfiguracije in zapisi objav je mogo\xc4\x8de shraniti v besedilne datoteke ali zbirko podatkov. Vsak paket ponuja razli\xc4\x8dne funkcije, od najbolj osnovnih, ki omogo\xc4\x8dajo samo besedilne objave, do bolj naprednih paketov, ki ponujajo multimedijsko podporo in oblikovanje kode ( obi\xc4\x8dajno poznano kot BBCode). Veliko paketov je mogo\xc4\x8de enostavno integrirati v obstoje\xc4\x8de spletne strani, da lahko obiskovalec komentira objave/\xc4\x8dlanke.\n_START_SECTION_\nStruktura forumov\n_START_PARAGRAPH_\nForumi imajo hierarhi\xc4\x8dno oz. drevesno strukturo, ki vsebuje na najni\xc5\xbejem koncu teme (obi\xc4\x8dajno jih imenujemo niti) in znotraj njih objave. Forumi so organizirani v kon\xc4\x8dno vrsto splo\xc5\xa1nih tem (z eno glavno temo oz. kategorijo), pisani in posodobljeni iz strani njenih \xc4\x8dlanov ter urejene s strani moderatorjev._NEWLINE_Vsak forum ima lahko neomejeno \xc5\xa1tevilo kategorij in tem. Kategorije bi lahko opredelili kot neko ogrado znotraj katere so dolo\xc4\x8dene tem pogovorov in sporo\xc4\x8dil. Kategorije omogo\xc4\x8dajo forumu, da dolo\xc4\x8dene teme zbere v mape oz. skupine.\n_START_SECTION_\nTema\n_START_PARAGRAPH_\nTema je zbirka objav prikazane od najstarej\xc5\xa1e do najnovej\xc5\xa1e, \xc4\x8deprav to lahko konfiguriramo (od najnovej\xc5\xa1e do najstarej\xc5\xa1e). Ko se presodi, da je tema zaklju\xc4\x8dena, se le ta zaklene. V zaklenjeno temo ni ve\xc4\x8d mo\xc5\xbeno dodajati novih objav.\n_START_SECTION_\nObjava\n_START_PARAGRAPH_\nObjava je sporo\xc4\x8dilo, ki ga predlo\xc5\xbei uporabnik in vsebuje podatke o uporabniku ter datum in \xc4\x8das objave sporo\xc4\x8dila. Uporabnikom je dovoljeno urejanje ter brisanje svojega sporo\xc4\x8dila. Objave so vklju\xc4\x8dene v teme, kjer se pojavljajo eno za drugo. Prva objava v temi se imenuje za\xc4\x8detna objava oz. izvirna objava. Objave, ki ji sledijo so namenjene nadaljnji razpravi o njej oz. tej temi. Po navadi se ob objavi prikazujejo tudi podatki o uporabniku, ki jo je objavil. Ve\xc4\x8dina forumov bele\xc5\xbei oz. \xc5\xa1teje uporabnikove objave. Uporabniki z vi\xc5\xa1jim \xc5\xa1tevilom objav pogosto veljajo za bolj ugledne in kredibilne.\n_START_SECTION_\nZasebno sporo\xc4\x8dilo\n_START_PARAGRAPH_\nZasebno sporo\xc4\x8dilo je sporo\xc4\x8dilo, ki ga \xc4\x8dlan po\xc5\xa1lje enemu ali ve\xc4\x8d \xc4\x8dlanom. To sporo\xc4\x8dilo je vidno le po\xc5\xa1iljatelju in naslovniku. Navadno se uporablja za osebne pogovore med \xc4\x8dlani.\n_START_SECTION_\nUporabniki forumov\n_START_PARAGRAPH_\nUporabniki spletnih forumov se razlikujejo po uporabni\xc5\xa1kih pravicah, ki so jim dodeljene.\n_START_SECTION_\nGost\n_START_PARAGRAPH_\nGost oziroma obiskovalec je izraz za anonimnega neregistriranega uporabnika foruma. Zanj je zna\xc4\x8dilno, da ima najmanj dovoljenj. Tipi\xc4\x8dno ima gost dostop do funkcij oziroma informacij, ki ne kr\xc5\xa1ijo zasebnosti uporabnikov in ne morejo spremeniti baze podatkov. Naprimer, gost lahko bere posamezno temo (ne vsake \xe2\x80\x93 nekatere so le za \xc4\x8dlane), ne more pa dodati svojega komentarja (objave) ali pa pogledati osebnih podatkov \xc4\x8dlanov foruma.\n_START_SECTION_\n\xc4\x8clan\n_START_PARAGRAPH_\n\xc4\x8clan je izraz za registriranega uporabnika foruma. \xc4\x8clan \xc5\xbee ima dovoljenja za ustvarjanje tem, pisanje objav v skoraj vseh temah (razen v zaklenjenih), spreminjanje svojih objav (tujih ne), ogled osebnih profilov ostalih uporabnikov ter pisanje zasebnih sporo\xc4\x8dil le tem. Velikokrat so \xc4\x8dlani tudi rangirani znotraj svoje uporabni\xc5\xa1ke skupine, v\xc4\x8dasih preko sistema za ocenjevanje tujih postov, po navadi pa le preko \xc5\xa1tevila napisanih objav, kar pa lahko vodi v veliko \xc5\xa1tevilo nepomebnih objav, saj si nekateri \xc4\x8dlani le \xc5\xbeelijo pove\xc4\x8dati svoj rang. Nekateri forumi so temu v izogib slednje ukinili, saj s tem \xc5\xbeelijo pove\xc4\x8dati kvaliteto posameznih objav in posledi\xc4\x8dno celotnega foruma.\n_START_SECTION_\nModerator\n_START_PARAGRAPH_\nModeratorji so uporabniki, katerih naloga je, da dan za dnem bdijo nad dogajanjem v forumu, ki jim je dodeljen. Poleg tega imajo pravico urejanja in brisanja objav, zaklepanja, odklepanja, premikanja, brisanja in deljenja tem forumov, ki jih moderirajo. Poskrbeti morajo, da uporabniki z objavami ne zaidejo izven teme, zaradi katere je bila ta ustvarjena ter za to, da se objave z \xc5\xbealjivo in neustrezno vsebino \xc4\x8dim prej odstranijo. Tudi moderatorji so lahko med seboj rangirani, po navadi le prek \xc5\xa1tevila forumov oziroma sekcij, ki jim je dodeljeno. Moderatorji, ki jim je dodeljen moderatorski dostop do vseh forumov, se ve\xc4\x8dinoma imenujejo supermoderatorji (v\xc4\x8dasih globalni moderatorji).\n_START_SECTION_\nAdministrator\n_START_PARAGRAPH_\nAdministrator je uporabnik, ki ima najvi\xc5\xa1jo stopnjo kontrole nad celotnim forumom (nastavitev pravic, nadzor nad uporabniki, kreiranje uporabni\xc5\xa1kih skupin, dolo\xc4\x8danje moderatorjev, ...). Prav tako vklju\xc4\x8duje vse pravice moderatorjev posameznih forumov. Skrbijo tudi za tehni\xc4\x8dno podporo foruma, izgled ter samo funkcionalnost foruma."